સૌરાષ્ટ્રના કૅપ્ટન જયદેવ ઉનડકટ

સૌરાષ્ટ્રની ટીમે બીજી ઇનિંગ્સનો પ્રારંભ કર્યો ત્યારે ગુજરાતના બૉલર ચિંતન ગજા અત્યંત વેધક બોલિંગ કરી રહ્યા હતા.

તેમણે માત્ર 15 રનમાં તો સૌરાષ્ટ્રની પાંચ વિકેટ ખેરવી નાખી હતી. આ તબક્કે સૌરાષ્ટ્રથી 67 રન આગળ ગુજરાત પાસે બે દિવસ બાકી હતા. 

સામાન્ય રીતે ટેસ્ટ ક્રિકેટમાં નાઇટ વૉચમૅન રમવા આવે જ છે પરંતુ અહીં તો હજી ટી બ્રેકનો સમય હતો. 

એ સમયે કોઈએ વિચાર્યું જ ન હતું કે પહેલી ઇનિંગમાં શૂન્ય રને આઉટ થનાર છેલ્લા ક્રમના બૅટ્સમૅન ચેતન સાકરિયા રમવા આવશે. બધાને નવાઈ લાગી પરંતુ એ જ તો માસ્ટર સ્ટ્રૉક હતો. 

ચિંતન ગજાએ અત્યાર સુધીમાં પાંચેય વિકેટ જમણેરી બૅટ્સમૅનની ખેરવી હતી.

ક્રિઝ પર અર્પિત વસાવડા ડાબોડી બૅટ્સમૅન હતા અને તેમની સાથે હવે ચેતન સાકરિયા પણ ડાબોડી બૅટ્સમૅન તરીકે જોડાયા. 

વિકેટ પડવાનું બંધ થઈ ગયું અને સૌરાષ્ટ્રની લડતનો પ્રારંભ થયો જે તેને પાંચમા દિવસે મૅચ જીતાડી ગઈ. 

આ માસ્ટર સ્ટ્રોક કૅપ્ટન જયદેવ ઉનડકટનો હતો અને પછી જે કાંઈ બન્યું તે ઇતિહાસમાં લખાઈ ગયું.  

બે ડાબોડી બૅટ્સમૅન સાથે રમતા હતા અને ગુજરાતને કલ્પના પણ ન હતી કે આ બંને બૅટ્સમૅનની ભાગીદારી તેમને પરાજય સુધી લઈ જશે. 

ટોપ ઑર્ડર ધરાશાયી કરનારી ગુજરાતની ટીમને એક સમયે માંડ 60-70 રનનો ટાર્ગેટ મળશે એવી ધારણા બંધાઈ રહી હતી પણ ગુજરાતની ટીમને 327 રનનો ટાગેટ મળ્યો. 

સ્કોરકાર્ડ પર નજર કરીએ તો અર્પિત વસાવડા અને ચેતન સાકરિયાને કારણે આમ બન્યું હતું, પરંતુ ખરેખર તો પૅવેલિયનમાં બેસીને જયદેવ ઉનડકટે પોતાની બાજી રમી લીધી હતી. 

ગુજરાતના મોટા ભાગના ખેલાડીઓ સાથે વર્ષોથી રમીને ઉનડકટ તમામ હરીફોની શક્તિથી પરિચિત હતા જેનો લાભ લઈને તેમણે આ સ્ટ્રૉક રમ્યો હતો. આમ સૌરાષ્ટ્ર હવે ફાઇનલમાં પ્રવેશી ગયું છે.

મહેનતુ ટીમ

એવું નથી કે સૌરાષ્ટ્ર પહેલી વાર ફાઇનલમાં આવ્યું છે. જયદેવ શાહ અને જયદેવ ઉનડકટની આગેવાનીમાં આ ટીમ છેલ્લાં કેટલાંક વર્ષોથી ખૂબ મહેનત કરી રહી છે. 

ચેતેશ્વર પૂજારા અને રવીન્દ્ર જાડેજા ઇન્ટરનેશનલ ક્રિકેટમાંથી સમય મળે ત્યારે ટીમ માટે રમી લે છે અને પોતાનો પૂરો સહકાર આપે છે, પરંતુ ટીમ પર નિયમિત રીતે નજર તો ઉનડકટની જ રહે છે. 

હજી ગયા વર્ષે જ આ ટીમે ફાઇનલમાં પ્રવેશ કર્યો હતો જ્યાં વિદર્ભ સામે તેનો પરાજય થયો હતો અને ટીમને પોતાના પ્રથમ ટાઇટલ માટે રાહ જોવી પડી હતી.

હજી કેટલી રાહ જોવી પડશે તે ફેબ્રુઆરી 2019માં કહી શકાય તેમ ન હતું પરંતુ એક વર્ષમાં... \n\nમને ઉપરના લેખ માટે સારું શીર્ષક આપો.
Ranji Trophy Final 2020 : સૌરાષ્ટ્ર રણજી ટ્રૉફીની ફાઇનલ જીતવા માટે આ કારણે છે ફેવરિટ